દક્ષિણ પશ્ચિમ ચોમાસુ કેરળમાં 29 મે ના રોજ નિયત સમયના ત્રણ દિવસ વહેલા આવ્યુ હતુ અને થોડા દિવસ કેરળ અને પશ્ચિમ દરિયાકિનારા તેમજ ઉત્તર પૂર્વને ઘમરોળ્યુ હતુ. ઓડિશા અને પૂર્વ ભારતના બાકીના ભાગોમાં 23-24 જૂન દરમિયાન સારો વરસાદ પડવાની સંભાવના છે. જ્યારે આંધ્રપ્રદેશ, તેલંગાના, કર્ણાટક અને દક્ષિણ પેનિન્સુલાના બાકીના ભાગોમાં 26 જૂનથી વરસાદ પડવાની સંભાવના છે તેમ ભારતીય હવામાન વિભાગના અધિકારીને કહેતા ટાંકવામાં આવ્યા છે. હવામાન વિભાગની આગાહી મુજબ ચોમાસામાં વરસાદની વહેંચણી મધ્ય ભારતમાં સામાન્ય વરસાદ જ્યારે દક્ષિણ પેનિન્સુલા -કર્ણાટક, તેલંગાના, આંધ્રપ્રદેશ, તમિલનાડુ, કેરળ અને પુડુચેરીમાં સામાન્યથી ઓછો વરસાદ પડી શકે છે.